wannaphong/clean_thaiwikipedia huggingface dataset:
# ฆวน การ์ลอส บาเลรอน
ฆวน การ์ลอส บาเลรอน  เกิดเมื่อ วันที่ 17 มิถุนายน 1975 เป็นนักฟุตบอลชาวสเปน โดยเขาเล่นในตำแหน่งมิดฟิลด์ตัวทำเกมทีมชาติสเปนและ Deportivo La Coruna  หรือฉายา Super Depor เขาได้เริ่มเล่นที่ทีมบ้านเกิดของเขากับสโมสร UD Las Palmas 1994-95 ลง 25 นัด ทำประตูได้ 7 ประตู ก่อนขยับสู่ทีมชุดใหญ่ในซีซั่นถัดมา 1995-97 ลง 54 นัด ทำประตูได้ 5 ประตู ก่อนจะย้ายไปที่สโมสร RCD Mallorca ในปี 1997-98  
เขาสามารถพาทีมจบในอันดับที่ 5 และสามารถพาเข้ารอบสุดท้ายในของ Copa del Rey ซึ่งได้เข้าไปพบกับ FC Barcelona จบเกม เสมอ 1-1 ก่อนจะแพ้การดวลจุดโทษด้วยสกอร์  4-6
บาเลรอนย้ายไปเล่นให้  แอต มาดริด รวมถึง ลา กอรุนญ่า ก่อนคืนสู่ UD Las Palmas  ซึ่งอยู่ในลีกเซกุนด้า ดิบิซิโอน (ลีกระดับดิวิชั่น 2) ในปี 2013 และพาทีมเลื่อนชั้นสำเร็จ ก่อนปิดฉากด้วยการเล่นในลีกสูงสุดในฤดูกาล 2015-16 ด้วยวัย 40 ปี https://www.thairath.co.th/content/617697

สถิติสโมสร
สโมสร

 Club performance League Cup Super Cup Continental Total Season  Club  Division Apps  Goals Apps  Goals Apps  Goals Apps  Goals Apps  Goals Spain League Copa del Rey Supercopa Europe Total1994–95Las Palmas BTercera División257–––2571995–96Las PalmasSegunda División B27021––2911996–97Segunda División27270––3421997–98MallorcaLa Liga363111––4741998–99Atlético Madrid30350–504031999–0035460–604742000–01Deportivo3142000804142001–0236340–1335362002–032321021503132003–0434310–1424952004–0538110–804712005–0620431–602952006–072010––302007–085000––502008–0922030–1213712009–1024130––2712010–1121050––2602011–12Segunda División39510––4052012–13La Liga33110––3412013–14Las PalmasSegunda División45310––4632014–1524030––2702015–16La Liga13050––180TotalLas Palmas B257———257Las Palmas1285141——1415Mallorca363111——474Atlético Madrid657110—110877Deportivo La Coruña	328242612166642232Career total577466132177671756

ทีมชาติ

 SpainYearAppsGoals1998101999602000702001402002922003101200482200510Total465

สถิติทีมชาติ

  #  Date  Venue  Opponent  Score  Result  Competition 1.  2 June 2002  Gwangju World Cup, Gwangju, South Korea    2–0  3–1  2002 FIFA World Cup 2.  7 September 2002  Apostolos Nikolaidis, Athens, Greece    0–2  0–2  Euro 2004 qualifying 3.  11 October 2003  Hanrapetakan, Yerevan, Armenia    0–1  0–4  Euro 2004 qualifying 4.  5 June 2004  Alfonso Pérez, Getafe, Spain    4–0  4–0  Friendly 5.  12 June 2004  Estádio Algarve, Faro, Portugal    1–0  1–0  UEFA Euro 2004
# เลด(II) ออกไซด์
เลด(II) ออกไซด์ (Lead(II) oxide) เป็นสารประกอบเคมี มีสูตรทางเคมีคือ PbO และมีตะกั่วในสถานะออกซิเดชัน +2 และมีไอออนออกไซด์ เลด(II) ออกไซด์เป็นของแข็งสีเหลืองหรือสีแดง เมื่อให้ความร้อนโดยใช้ถ่านไม้จะสร้างตะกั่วเหลว เป็นพิษอย่างมากเพราะมีตะกั่วอยู่ข้างใน สามารถทำปฏิกริยากับกรดเพื่อทำเกลือและเบสเลด(II) สามารถสร้างได้โดยการให้ความร้อนตะกั่วในอากาศ และสามารถสร้างได้โดยการให้ความร้อนเลดคาร์บอเนตและเลดไนเตรตอีกด้วย สามารถใช้เพื่อสร้างแก้วตะกั่ว
# เจ้าชายฟรีดริชที่ 2 ดยุกแห่งอันฮัลท์
เจ้าชายฟรีดริชที่ 2 ดยุกแห่งอันฮัลท์  ประสูติเมื่อวันที่ 19 สิงหาคม 2399 ณ แกรนด์ดัชชีดัชชีอันฮัลท์ เป็นพระโอรสพระองค์รองใน เจ้าชายเฟรเดอริกที่ 1 ดยุกแห่งอันฮัลท์ และ เจ้าหญิงอ็องตัวแน็ตแห่งซัคเซิน-อัลเทนบูร์ก พระองค์กลายเป็นรัชทายาทในตำแหน่ง ดยุกแห่งอันฮัลท์ ภาหลังการสิ้นพระชนม์ของพระเชษฐาคือ เจ้าชายเลโอโปลด์ เจ้าชายรัชทายาทแห่งอันฮัลท์ และกลายเป็นดยุกแห่งอันฮัลท์เมื่อปี 2447 ภายหลังพระบิดาสิ้นพระชนม์ลง 
 เสกสมรส 
เจ้าชายฟรีดริชที่ 2 ดยุกแห่งอันฮัลท์ ทรงเสกสมรสกับ เจ้าหญิงมารีแห่งบาเดิน  เมื่อวันที่ 2 กรกฎาคม 2432 พระชายารับพระราชทานพระอิสริยยศที่  ดัชเชสแห่งอันฮัลท์ พระชายา ไม่มีพระบุตร 
 พระกรณียากิจในฐานะ ดยุกแห่งอันฮัลท์ 
ในรัชกาลของพระองค์นั้นเป็นที่ขนานนามและเป็นที่รู้จักเป็นอย่างยิ่งเรื่องการดนตรี ทรงอุปภัมภ์โครงการเกี่ยวกับดนตรีไว้มากมาย ซึ่งพระกรณียากิจดังกล่าวเป็นที่ประจักษ์แก่ประเทศในยุโรป 
 สิ้นพระชนม์ 
เจ้าชายฟรีดริชที่ 2 ดยุกแห่งอันฮัลท์ สิ้นพระชนม์ลงเมื่อวันที่ 21 เมษายน 2461 สิริพระชันษา 61 ชันษา ตำแหน่งดยุกแห่งอันฮัลท์ตกไปเป็นของพระอนุชาคือ เจ้าชายเอดูอาร์ด ดยุกแห่งอันฮัลท์ 
102px|thumb|left|อักษรย่อพระนามประจำพระองค์
 อ้างอิง 
 Almanach de Gotha. 1858. p. 3.
 Almanach de Gotha. 1910. p. 2.
 "Duke of Anhalt is dead". New York Times. 1904-01-25. p. 7.
 "Music-Loving Duke dead". New York Times. 1918-04-23. p. 13.
# แองกลีไซต์
แองกลีไซต์  เป็นแร่ซัลเฟตตะกั่ว มีสูตรทางเคมีคือ PbSO4 เป็นผลิตภัณฑ์จากการออกซิเดชันของแร่ซัลไฟด์ตะกั่วกาลีนา ประกอบด้วย 74% ของตะกั่วตามน้ำหนัก และมีความถ่วงจำเพาะสูง 6.3 สีของแองกลีไซด์จะเป็นสีขาวหรือสีเทาและมีลายสีเหลืองซีด อาจเป็นสีเทาเข้มถ้าไม่บริสุทธิ์
 อ้างอิง
# เลดไดออกไซด์
เลดไดออกไซด์ (Lead dioxide) เป็นสารประกอบเคมีที่มีสูตรเป็น PbO2 ประกอบด้วยตะกั่วในสถานะออกซิเดชัน +4 พันธะส่วนใหญ่เป็นโควาเลนต์ เป็นผงสีดำมีพิษเกือบจะไม่ละลายน้ำและไม่มีกลิ่น ใช้ในแบตเตอรี่แบบตะกั่ว-กรด เพื่อออกซิไดซ์ตะกั่ว
# ศาสนาในประเทศแอลจีเรีย
ศาสนาในประเทศแอลจีเรียส่วนใหญ่จะเป็นศาสนาอิสลามซึ่งมีผู้นับถือ 97% ของประชากรทั้งหมด และชาวมุสลิมในแอลจีเรียมักเป็นนิกายซุนนี และมีชาวคริสต์ประมาณ 350,000 คน ซึ่งมักจะเป็นนิกายโปรเตสแตนต์ และยังมีชาวยิวประมาณ 2,000 คนอาศัยอยู่อีกด้วย
 อ้างอิง
# โอเลก โคโนเนนโค
โอเลก ดมีตรีเยวิช โคโนเนนโค  เป็นนักบินอวกาศชาวรัสเซีย โคโนเนนโคเคยเดินทางไปยังสถานีอวกาศนานาชาติสามครั้ง ในฐานะวิศวกรประจำการบินของโครงการเอ็กแพรนดิชัน 17 ที่โซยุซ ทีเอ็มเอ-12, ในฐานะวิศวกรโครงการเอ็กแพรนดิชัน 30 และในฐานะผู้บัญชาการโครงการเอ็กแพนดิชัน 31 ที่โซยุซ ทีเอ็มเอ-03เอ็ม และในฐานะวิศวกรวิศวกรประจำการบินโครงการเอ็กแพรนดิชัน 44/45 ที่โซยุซ ทีเอ็มเอ-17เอ็ม โคโนเนนโคเป็นผู้ที่อยู่บนอวกาศ 533 วัน โดยอยู่ในสถิตโครงการอวกาศของผู้ที่อยู่บนอวกาศมากที่สุด โดยโคโนเนนโคอยู่ลำดับที่ 3

 เกีรยติยศและรางวัล 
 วีรชนแห่งสหพันธรัสเซีย (5 กุมภาพันธ์ ค.ศ. 2009) 
 เหรียญสำหรับผู้ที่มีคุณงามความดีบนอวกาศ (12 เมษายน ค.ศ. 2011) 
 ดาวแห่งประธานาธิบดี (เติร์กเมนิสถาน, 16 กุมภาพันธ์ ค.ศ. 2009) 
 นักบิน-นักบินอวกาศของสหพันธรัสเซีย (ค.ศ. 2009)
 พลเมืองดีเด่นเมืองกาการิน แคว้นสโมเลนสค์
 เหรียญที่ระลึกนาซาการบริการสาธารณะอันเป็นประโยชน์ (สหรัฐอเมริกา, ค.ศ. 2008)
 เหรียญที่ระลึกนาซาการไปสู่อวกาศ (สหรัฐอเมริกา, ค.ศ. 2008)
# เลด(II) ซัลเฟต
เลด(II) ซัลเฟต (Lead(II) sulfate) เป็นธาตุประกอบเคมีที่มีสูตรเป็น PbSO4 โดยตะกั่วสถานะออกซิเดชัน +2 เป็นของแข็งสีขาว เป็นพิษเพราะมีตะกั่ว ไม่ะลายในน้ำและกรดซัลฟูริก มีการใช้ในแบตเตอรี่แบบตะกั่ว-กรด สามารถสร้างได้จากการทำปฏิกิริยาระหว่างเลด(II) แอซิเตตหรือเลต(II) ไนเตรตกับซัลเฟตอะไรก็ได้ สามารถพบได้ในแร่แองกลีไซด์
# เลด(II) ไนเตรต
เลด(II) ไนเตรต (Lead(II) nitrate) เป็นสารประกอบเคมี ประกอบด้วยตะกั่วในสถานะออกซิเดชัน +2 และไออนไนเตรต มีสูตรทางเคมีคือ Pb(NO3)2 มักจะเป็นผลึกไม่มีสี หรือผงสีขาว ต่างจากเกลือเลด (II) อื่น ๆ เพราะสามารถละลายน้ำได้ และมีพิษเพราะมีตะกั่ว เป็นตัวออกซิไดซ์ สามารถสร้างได้จากการละลายตะกั่ว, เลด(II) ออกไซด์, หรือเลด(II) คาร์บอเนตในกรดไนตริก ใช้เพื่อสร้างสารประกอบตะกั่วอื่น ๆ
# ฟอสฟอรัสไตรคลอไรด์
ฟอสฟอรัสไตรคลอไรด์ (Phosphorus trichloride) เป็นสารประกอบเคมีของฟอสฟอรัสและคลอรีน มีสมการเคมี PCl3 ฟอสฟอรัสไตรคลอไรด์เป็นสารที่สำคัญที่สุดในฟอสฟอรัสคลอไรด์ทั้งสาม เป็นสารเคมีในอุตสาหกรรมที่สำคัญซึ่งใช้เป็นทำสารประกอบ organophosphorus เพื่อการใช้งานที่หลากหลาย มีลักษณะเป็นของเหลวไม่มีสี เป็นพิษอย่างมาก สามารถทำปฏิกิริยากับน้ำเพื่อสร้างกรดฟอสฟอรัสและกรดไฮโดรคลอริก
# แหฺม่จ่งโตย
แหฺม่จ่งโตย  เป็นเทเลฟิล์มภาษาเวียดนาม ฉายเมื่อปี 1993 ดัดแปลงมาจากเรื่องสั้นของเหงวียน มิญ จิ๊ญ ที่มีชื่อเดียวกันMy mother-in-law  by Nguyễn Minh Chính
 นักแสดง  

 Thu AnMẹ chồng tôi thành công là nhờ Thu An ... Mrs Hòa
 Chiều Xuân ... Thuận
 Trần Lực ... Lực
 Thanh Thúy
 Văn Hiệp
 Tuyết Liên
 Phạm Đôn
 Phát Triệu
 Thanh Bình
# ซ้งจุงเว้ยแหฺม่จ่ง
ซ้งจุงเว้ยแหฺม่จ่ง  เป็นละครโทรทัศน์ที่ผลิตโดยสถานีวิทยุโทรทัศน์แห่งประเทศเวียดนาม กำกับโดย Vu Truong Khoa ตอนแรกออกอากาศในวันที่ 5 เมษายน 2017

 ผู้แสดง 
 หลัก 
 Lan Huong เป็น Mrs. Phuong
 Bao Thanh เป็น Minh Van
 Anh Dung เป็น Thanh
 Tran Duc เป็น Mr. Phuong
 Nguyen Phuc Luu Lan Huong เป็น Mrs. Bang
 Nguyen Cong Ly เป็น Mr. Bang
 Thu Quynh เป็น Trang 
 Danh Tung เป็น Tung 
 Viet Anh เป็น Son
 Minh Phuong เป็น Mrs. Dieu

 เสริม 
 Thanh Tu เป็น Aunt Bich
 Thanh Huong เป็น Nhu
 Huong Giang เป็น Tram 
 Nguyen Ngoc Thoa เป็น Mr. Phuong's mother
 Thu Ha เป็น Mrs. Hang 
 Trang Cherry เป็น Diep 
 Trang Moon เป็น Thao
 The Nguyen เป็น Linh
 Van Anh เป็น Nhat
 Anh Duc เป็น Long
 Hoang Anh เป็น Chief
 Manh Cuong เป็น Cuong
 Cam Van เป็น Chi
 Diep Bich เป็น Neighbour
 Thu Huyen เป็น friend of Mrs. Phuong
 Bao Anh Kity เป็น Dau Phong (ลูกสาวของ Trang และ Tung)
# เจ้าชายเอดูอาร์ด ดยุกแห่งอันฮัลท์
เจ้าชายเอดูอาร์ด ดยุกแห่งอันฮัลท์  ประสูติเมื่อวันที่ 19 สิงหาคม 2399 ณ แกรนด์ดัชชีดัชชีอันฮัลท์ เป็นพระบุตรพระองค์ที่ 4 และพระโอรสพระองค์ที่ 3 ใน เจ้าชายเฟรเดอริกที่ 1 ดยุกแห่งอันฮัลท์ และ เจ้าหญิงอ็องตัวแน็ตแห่งซัคเซิน-อัลเทนบูร์ก โดยพระองค์ทรงเป็นดยุกแห่งอันฮัลท์เพียง 4 เดือน โดยในรัชกาลของพระองค์นั้น ทรงประชวรหนักจึงทำให้พระโอรสคือ เจ้าชายโจอาคิม แอนสท์ดยุกแห่งอันฮัลท์ เป็นผู้สำเร็จราชการแทนพระองค์ จนกระทั่งสิ้นพระชนม์ลงเมื่อวันที่ 13 กันยายน 2461 สิริพระชันษา 57 ปี พระโอรสของพระองค์สืบพระอิสริยยศ

 เสกสมรส 
เจ้าชายเอดูอาร์ด ดยุกแห่งอันฮัลท์ ทรงเสกสมรสกับ เจ้าหญิงลูอีสแห่งซัคเซิน-อัลเทนบูร์ก เมื่อวันที่ 6 กุมภาพันธ์ 2438 ก่อนจะหย่าร้างในปี 2461 พระชายารับพระราชทานพระอิสริยยศเพียง  เจ้าหญิงเอดูอาร์ดแห่งอันฮัลท์ มืใช่ ดัชเชสแห่งอันฮัลท์ เนื่องจากทรงหย่าร้างไปเสียก่อน ทรงมีพระบุตรดังนี้
เจ้าหญิงฟรีเดอริก
เจ้าชายเลโอปอล์ด
เจ้าหญิงมารี-เอากุสเทอแห่งอันฮัลท์
เจ้าชายโจอาคิม แอนสท์ดยุกแห่งอันฮัลท์
เจ้าชายยูจีน
เจ้าชายโวล์ฟกัง
# เลด(II) แอซิเตต
เลด(II) แอซิเตต (Lead(II) acetate) เป็นสารประกอบเคมีสีขาว ละลายในน้ำได้ เกิดจากการประกอบกันของตะกั่วกับไอออนแอซิเตต ซึ่งตะกั่วอยู่ในสถานะออกซิเดชัน +2  มีสูตรทางเคมีคือ Pb(CH3COO)2 ใช้เพื่อทำสารประกอบตะกั่วอื่น ๆ และในเครื่องสำอางและทดสอบไฮโดรเจนซัลไฟด์ เป็นพิษเพราะมีตะกั่ว
# เลด(II) ไอโอไดด์
เลด(II) ไอโอไดด์ (Lead(II) iodide) เป็นเกลือที่มีสูตรทางเคมี PbI2 ที่อุณหภูมิห้องสารนี้มีเป็นของแข็งแบบผลึกสีเหลือง และเปลี่ยนสีเป็นสีส้มและแดงเมื่อได้รับความร้อน สารนี้เคยถูกเรียกว่า plumbous iodide

สารนี้ใช้ในการสร้างโซลาร์เซลล์ ตัวตรวจสอบรังสีเอกซ์และรังสีแกมมา รวมถึงใช้ในการสอนวิชาเคมีในหลาย ๆ เรื่อง
# พรรคประชานิยม
พรรคประชานิยม‘พล.ต.อ.ยงยุทธ เทพจำนงค์’ ชูพรรคประชานิยมสู้เลือกตั้ง (ชื่อย่อ: ปย.) เป็นพรรคการเมืองไทยที่จดทะเบียนจัดตั้งในปี พ.ศ. 2561 และมีสมาชิกสภาผู้แทนราษฎรในสภาผู้แทนราษฎรไทย ชุดที่ 25 เคยร่วมรัฐบาลของพลเอก ประยุทธ์  จันทร์โอชา ต่อมายุบพรรคในปี พ.ศ. 2563

 ประวัติ 
พรรคประชานิยม จดจองชื่อพรรคตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 ต่อคณะกรรมการการเลือกตั้ง หรือ กกต. เป็นลำดับที่ 22/2561 เมื่อวันศุกร์ที่ 2 มีนาคม พ.ศ. 2561 ประกาศนายทะเบียนพรรคการเมือง เรื่อง รับจดทะเบียนจัดตั้งพรรคประชานิยม  จดพรรคใหม่คึก มารอเช้ามืด  มี พลตำรวจเอก ยงยุทธ เทพจำนงค์ เป็นผู้ยื่นจดจองชื่อพรรค

กระทั่งวันพุธที่ 4 เมษายน พ.ศ. 2561 พรรคประชานิยมได้รับหนังสือรับรองการจดจัดตั้งพรรค หรือ พ.ก. 7/2 จาก กกต. จากนั้นทางพรรคประชานิยมจึงได้ดำเนินการจัดประชุมใหญ่เพื่อเลือกคณะกรรมการบริหารพรรคชุดแรกซึ่งที่ประชุมมีมติเลือก พลตำรวจเอก ยงยุทธ เทพจำนงค์ และ พลตรี วรยุทธ อินทรสุวรรณ เป็นหัวหน้าพรรคและเลขาธิการพรรคคนแรกหลังจากนั้นจึงได้ยื่นจดทะเบียนจัดตั้งพรรคประชานิยมต่อ กกต. อย่างเป็นทางการ

ต่อมาในวันอังคารที่ 6 พฤศจิกายน พ.ศ. 2561 กกต. ได้รับรองการจดทะเบียนจัดตั้งพรรคประชานิยมพร้อมกับพรรคการเมืองอีก 3 พรรคคือ พรรคพลังประชารัฐ พรรคเศรษฐกิจใหม่ และ พรรคไทยรุ่งเรือง  กกต.รับรอง'พลังประชารัฐ'เป็นพรรคการเมืองแล้ว  โดยได้มีการประกาศไว้ในทะเบียนพรรคการเมือง เลขที่ 22/2561 เมื่อวันพุธที่ 7 พฤศจิกายน พ.ศ. 2561 และได้มีการประกาศลงราชกิจจานุเบกษาเมื่อวันพฤหัสบดีที่ 17 มกราคม พ.ศ. 2562  ประกาศนายทะเบียนพรรคการเมือง เรื่อง รับจดทะเบียนจัดตั้งพรรคประชานิยม  

โดยพรรคประชานิยมได้มีการแถลงข่าวเปิดตัวพรรคอย่างเป็นทางการเมื่อวันพุธที่ 14 พฤศจิกายน พ.ศ. 2561 ที่ ชั้น 25 อาคาร ทีพีแอนด์ที ทาวเวอร์ ถนนวิภาวดีรังสิต ซึ่งพรรคประชานิยมถูกมองว่าเป็นพรรคการเมืองที่เป็นนอมินีของพรรคเพื่อไทย แต่พลตำรวจเอก ยงยุทธ ได้ออกมาปฏิเสธพร้อมกับกล่าวว่านโยบายของพรรคตรงกับนโยบายของรัฐบาลเกือบทั้งหมดจึงพร้อมเสนอชื่อพลตำรวจเอก ยงยุทธ เทพจำนงค์ หัวหน้าพรรคประชานิยม เป็นนายกรัฐมนตรี ตามมติของสมาชิกพรรคประชานิยม  พรรคประชานิยม เปิดตัวชูแก้ทุกปัญหา พร้อมหนุน "บิ๊กตู่" นั่งนายกฯต่อ  ซึ่งพรรคประชานิยมได้เปิดที่ทำการสาขาของพรรคสาขาแรกที่จังหวัดนครราชสีมาเมื่อวันอาทิตย์ที่ 18 พฤศจิกายน พ.ศ. 2561 

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคได้รับเลือกตั้งจำนวน 1 ที่นั่ง ในระบบบัญชีรายชื่อ คือ พลตำรวจเอก ยงยุทธ เทพจำนงค์

ในปี พ.ศ. 2563 พรรคประชานิยม ได้ยุติการดำเนินกิจกรรม และมีประกาศให้พรรคการเมืองสิ้นสภาพ ตั้งแต่วันที่ 14 กรกฎาคม พ.ศ. 2563 เป็นต้นไปประกาศคณะกรรมการการเลือกตั้ง เรื่อง พรรคประชานิยมสิ้นสภาพความเป็นพรรคการเมือง

 ประวัติการทำงานในรัฐสภา 
 ครั้งที่ การเลือกตั้ง จำนวน ส.ส. สถานภาพพรรค นายกรัฐมนตรี หมายเหตุ 1.  2562  1 คน  ร่วมรัฐบาล  พล.อ.ประยุทธ์ จันทร์โอชา
# ยุทธการปราบนางมาร
ยุทธการปราบนางมาร เป็นละครโทรทัศน์แนว โรแมนติก-ดราม่า-คอมเมดี้ ระทึกขวัญสร้างจากบทประพันธ์ของ ดาริส นำมาสร้างเป็นละครโทรทัศน์ทางGMM25 ในปี 2561 ผลิตละครโดย GMM25 โดยผู้จัด สายทิพย์ มนตรีกุล ณ อยุธยา , วรฤทธิ์ ไวยเจียรนัย กำกับการแสดงโดย เอกสิทธิ์ ตระกูลเกษมสุข นำแสดงโดย พิมพ์ชนก ลือวิเศษไพบูลย์ , เศรษฐพงศ์ เพียงพอ , ประชากร ปิยะสกุลแก้ว , นารา เทพนุภา ออกอากาศทุกคืน วันพุธ - วันพฤหัสบดี เวลา 20 .10 - 21.25 น. เริ่มออกอากาศตอนแรกวันพุธที่ 14 พฤศจิกายน 2561 - 10 มกราคม พ.ศ. 2562 ต่อจากละคร คุณพ่อจอมซ่าส์

 นักแสดง 
 ละครโทรทัศน์  พ.ศ. 2561 สถานีออกอากาศ  จีเอ็มเอ็ม 25 ผู้สร้าง  บริษัท GMM25 จำกัด   บทโทรทัศน์  สกล วงศ์สินธุ์วิเสสภัทรวลัย วงษ์สินธุ์วิเสสฤทธิไกร กาญจนวิภูสุรีย์ฉาย แก้วเศษ ผู้กำกับการแสดง  เอกสิทธิ์ ตระกูลเกษมสุข นักแสดงหลัก รัมภาภัสร์ กฤตยพงศกร (รัมภา)  พิมพ์ชนก ลือวิเศษไพบูลย์  ยุทธการ (ยูตี้)  เศรษฐพงศ์ เพียงพอ นักแสดงสมทบ ปวีดา (ดา) (แม่ปภาดา)  ลภัสรดา ช่วยเกื้อ  รณชัย กฤตยพงศกร (ชัย) (พ่อรัมภาภัสร์)  พีท ทองเจือ ไซม่อน  ประชากร ปิยะสกุลแก้ว  ปภาดา (ดา)  นารา เทพนุภา อรทัย (น้าออน)  รามาวดี นาคฉัตรีย์  แฟรงค์ (เพื่อนรณชัย)  เดวิด อัศวนนท์ ไอยลดา (ไอ)  ณัฐภัสสร สิมะเสถียร  เป็นหนึ่ง (หนึ่ง)  กิตติพงศ์ ตันติชินานนท์ สามสิบ (สาม)  อรอานิญช์ พีรชาขจรพัฒน์  ชูชีพ  รัศมีแข ฟ้าเกื้อล้น โต้ง  สิรภพ สมผล  นักแสดงรับเชิญ ไพโรจน์  กลศ อัทธเสรี  ยงยุทธ  นึกคิด บุญทอง ลออ  รามาวดี นาคฉัตรีย์  ตุ้ม  วรินดา ดำรงผล ไอซ์  พงษ์นิรันดร์ กันตจินดา  ตัวโน๊ต วชิรวิชญ์ ชีวอารี พี่เก่ง  ธงชัย มาเม่น นักข่าว  ปรียาภรณ์ ทองสมุทร วาโยศุภพงษ์ อุดมแก้วกาญจนา

 เพลงประกอบละคร 
 เพลง รักหรือหลอก (สาบาน?)  - ขับร้องโดย รัณนภันต์ ยั่งยืนพูนชัย (แพท Klear)

 Sa Kanya (กับเขา) ของ JKris (ภาษาตากาล็อกขนานนามว่ารุ่นเท่านั้น)

 การออกอากาศในต่างประเทศ  
 ประเทศจีนพร้อมประเทศไทย เริ่มตอนแรกวันพฤหัสบดีที่ 18 ตุลาคมนี้ ยุทธการปราบนางมาร เริ่มตอนแรกวันพุธที่ 14 พฤศจิกายนนี้ทางช่อง GMM25 และ "อ้ายฉีอี้" (iQIYI),บิริบิริ(Bilibili) และ โยวคู่ (Youku)

 ฟิลิปปินส์ - ชุดนี้ออกอากาศทาง GMA NETWORK ตั้งแต่วันที่ 18 ธันวาคม 2562 (2019) - 23 มกราคม 2563 (2020). ชื่อเรื่องที่เรียกว่า “The Wicked Angel”.
# คาอิ (เมือง)
คาอิ  เป็นนครในจังหวัดยามานาชิ ประเทศญี่ปุ่น ตั้งอยู่กึ่งกลางจังหวัดยามานาชิ ทอดตัวจากทิศเหนือถึงทิศใต้ตามฝั่งแม่น้ำฟูจิ เป็นเมืองที่ใหญ่เป็นอันดับสองในจังหวัดรองจากนครโคฟุ

thumb|none|แม่น้ำคามานาชิช่วงระหว่างเมืองคาอิ
# วรชาติ ธรรมวิจินต์
วรชาติ ธรรมวิจินต์ (8 มิถุนายน พ.ศ. 2522) ชื่อเล่น พล่ากุ้ง เป็นนักร้อง นักแต่งเพลง และดีเจชาวไทย ปัจจุบันเป็นนักร้องนำของวง มาเจนตา

 ประวัติ 

วรชาติ ธรรมวิจินต์ เกิดเมื่อวันที่ 8 มิถุนายน พ.ศ. 2522 ที่กรุงเทพมหานคร จบการศึกษาระดับมัธยมศึกษาจากโรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร และจบการศึกษาระดับปริญญาตรีจากคณะจิตรกรรมประติมากรรมและภาพพิมพ์ เกียรตินิยมอันดับ 2 มหาวิทยาลัยศิลปากร ก่อนจะเข้าสู่วงการเพลงด้วยการชักชวนเพื่อนมารวมตัวกันเป็นวงมาเจนต้า หลังจากนั้นก็มีผลงานการแสดงอีกมากมายจนถึงปัจจุบัน

 ผลงาน 

 ดีเจ 
 สามแยกปากหวาน (แทน พงศธร จงวิลาส)

 ภาพยนตร์ 
 มือปืนเก๋าเจ๋ง (พ.ศ. 2548)
 รักสุดทีน (พ.ศ. 2555)
 ตีสาม Aftershock (พ.ศ. 2561)
 แดง พระโขนง  (พ.ศ. 2563)
 Duoman คู่แสบวายป่วง รับบท จร (พ.ศ. 2567)

 พากย์เสียง 
 แอ็งกรี เบิร์ดส เดอะ มูวี่ พากย์เสียงไทยเป็น ลีโอนาร์ด (พ.ศ. 2559) 

 ผู้ประกาศข่าว 
 เรื่องเล่าเช้านี้ ช่วงครอบครัวบันเทิง (พ.ศ. 2557 – 2562)

 พิธีกร 
 เกมเผาขน (พ.ศ. 2554 ช่วง ฮา-รู-ฟรึ่บ คอนเสิร์ตตกรู)
 นักประดิษฐ์พันล้าน (19 มีนาคม พ.ศ. 2555 – 31 มีนาคม พ.ศ. 2557)
 หนูน้อย กู้อีจู้ (พ.ศ. 2556 – 2557)
PlayCrash Ep 2-3 
 ร้องแลกแจกเงิน
 ดันดารา เป็นบุญส่อง (มาแต่เสียง) และค่อยมาเป็นพิธีกรเต็มๆ
 The Best of All Thailand เลขระทึกโลก (พิธีกรภาคสนาม)
 โหดมันฮา ประเทศไทย
 วิกทอรีบีเอ็นเคโฟร์ตีเอต (6 พฤศจิกายน และ 4 ธันวาคม พ.ศ. 2561 แทนโอ๊ต - ปราโมทย์ ปาทาน)
 สปอร์ต กูรู
 ทีเด็ดลูกหนี้
# นิวตันฮีท
นิวตันฮีท  เป็นพื้นที่ในแมนเชสเตอร์ ประเทศอังกฤษ อยู่ห่างจากศูนย์กลางของเมืองแมนเชสเตอร์ทางทิศเหนือ-ตะวันออก  และมีประชากร 9,883 คน เป็นพื้นที่ทางประวัติศาสตร์อันเป็นส่วนหนึ่งของแลงคาเชอร์ เดิมทีนิวตันฮีทเป็นพื้นที่เพาะปลูก แต่ต่อมาเริ่มรับระบบอุตสาหกรรมเข้ามาภายหลังการปฏิวัติอุตสาหกรรม อุตสาหกรรมสำคัญในบริเวณนี้คือทางด้านวิศวกรรม แม้ผู้คนโดยมากถูกว่างจ้างในเหมืองและอุตสาหกรรมสิ่งทอจากพื้นที่ที่เจริญกว่าอย่างเคลย์ตันเวลและแบรดฟอร์ด

นิวตันฮีทเป็นชื่อจากภาษาอังกฤษเก่า ที่มีความหมายว่า "new town on the heath" (เมืองใหม่บริเวณต้นไม้เตี้ย)

สโมสรฟุตบอลแมนเชสเตอร์ยูไนเต็ดมีความเกี่ยวข้องกับพื้นที่บริเวณนี้ เป็นที่ก่อตั้งของสโมสรฟุตบอลแลงคาเชอร์แอนด์ยอร์กเชอร์เรลเวย์
# เคลย์ตัน (แมนเชสเตอร์)
เคลย์ตัน  เป็นชายเมืองของแมนเชสเตอร์ในนอร์ทเวสต์อิงแลนด์ เป็นพื้นที่ประวัติศาสตร์ในแลงคาเชอร์ อยู่ห่างจากศูนย์กลางเมืองแมนเชสเตอร์ทางทิศตะวันออกราว 3 ไมล์ บริเวณแอชตันนิวโรด เคลย์ตันตั้งชื่อตามตระกูลเคลย์ตัน ที่เป็นเจ้าของที่ดินบริเวณนั้น อาทิ เคลย์ตันเวลเลียบไปกับแม่น้ำเมดล็อก (เป็นตัวแบ่งเคลย์ตันกับ นิวตันฮีท) เคลย์ตันมีสถานะเป็นชุมชนของดรอยล์เดนจนราวปี ค.ศ. 1890 ที่มีการเปลี่ยนขอบเขตของเมืองแมนเชสเตอร์ขึ้น มืออื่น ๆ ก็ถูกรวมเข้ามายังแมนเชสเตอร์ด้วยในเวลานั้น อย่าง แบล็กลีย์, ครัมป์ซอลล์, มอสตัน, โอเพนชอว์ และกอร์ตัน
# จอมคนกระบี่เงา
จอมคนกระบี่เงา  เป็นภาพยนตร์จีนอิงประวัติศาสตร์ กำกับโดยจาง อี้โหมว ออกฉายในเทศกาลภาพยนตร์นานาชาติเวนิสครั้งที่ 75  และเทศกาลภาพยนตร์นานาชาติโทรอนโตประจำปี 2018

นักแสดง
 เติ้ง เชา
 ซุน ลี่
 เจิ้ง ข่าย
 หวาง เฉียนยฺเหวียน
 หู จุน
 กวน เสี่ยวถง
 อู๋ เหล่ย
 หวาง จิ่งชุน

การถ่ายทำ
การถ่ายทำเริ่มต้นเมื่อวันที่ 18 มีนาคม พ.ศ. 2560 

รางวัลและการเข้าชิง
 รางวัล สาขา ผู้ได้รับการเสนอชื่อ ผล รางวัลม้าทองคำครั้งที่ 55   ภาพยนตร์ยอดเยี่ยม  จอมคนกระบี่เงา   ผู้กำกับยอดเยี่ยม  จาง อี้โหมว  นักแสดงนำชายยอดเยี่ยม  เติ้ง เชา  นักแสดงนำหญิงยอดเยี่ยม  ซุน ลี่  บทภาพยนตร์ดัดแปลงยอดเยี่ยม  หลี่เวย และจาง อี้โหมว  กำกับภาพยอดเยี่ยม  เจ้า เสี่ยวติง เทคนิคสมจริงยอดเยี่ยม  Samson Wong  กำกับศิลป์ยอดเยี่ยม  Ma Kwong-wing  แต่งหน้าและออกแบบเครื่องแต่งกายยอดเยี่ยม Chen Minzheng  Best Action Choreography  Dee Dee  Best Original Film Score  Loudboy  Best Sound Effects  Yang Jiang and Zhao Nan
# เจ้าหญิงเอลิซาเบธแห่งอันฮัลท์
เจ้าหญิงเอลิซาเบธแห่งอันฮัลท์  ประสูติเมื่อวันที่ 7 กันยายน ค.ศ. 1857 ณ ดัชชีอันฮัลท์ เป็นพระบุตรพระองค์ที่ 3 และพระธิดาพระองค์แรกใน เจ้าชายเฟรเดอริกที่ 1 ดยุกแห่งอันฮัลท์ และ เจ้าหญิงอ็องตัวแน็ตแห่งซัคเซิน-อัลเทนบูร์ก เป็นพระขนิษฐาใน เจ้าชายฟรีดริชที่ 2 ดยุกแห่งอันฮัลท์ และพระภคินีใน เจ้าชายเอดูอาร์ด ดยุกแห่งอันฮัลท์

 เสกสมรส 
เจ้าหญิงเอลิซาเบธแห่งอันฮัลท์ ทรงเสกสมรสกับ อดอลฟัส เฟรเดอริก แกรนด์ดยุกที่ 5 แห่งเมคเลินบวร์ค-ชเตรลิทซ์ เมื่อวันที่ 17 เมษายน ค.ศ. 1877 รับพระราชทานพระอิสริยยศที่ แกรนด์ดัชเชสแห่งเมคเลินบวร์ค-ชเตรลิทซ์ พระชายา มีพระบุตรดังนี้
ดัชเชสมารีแห่งเมคเลินบวร์ค
ดัชเชสจัตตาแห่งเมคเลินบวร์ค-ชเตรลิทซ์
อดอล์ฟ ฟรีดริชที่ 6 แกรนด์ดยุกแห่งเมคเลินบวร์ค-ชเตรลิทซ์
ดยุกคาร์ล บราวน์
# อะเลคเซย์ ออฟชีนิน
อะเลคเซย์ นีโคลาเยวิช ออฟชีนิน (เกิดเมื่อวันที่ 28 กันยายน ค.ศ. 1971) เป็นนักบินอวกาศชาวรัสเซีย ออฟชีนินได้รับยศนาวาอากาศตรี โดยทำงานในกองทัพอากาศรัสเซีย และนักบินอวกาศ ได้รับบรรจุเมื่อปี ค.ศ. 2006 ออฟชีนินได้ไปอวกาศที่โครงการโซยุซเป็นครั้งแรกในปี ค.ศ. 2016 และยังได้รับแต่งตั้งเป็นผู้บัญชาการในโซยุซ เอ็มเอส-10 ในปี ค.ศ. 2018
# วัดโพธิ์แทน
วัดโพธิ์แทน ตั้งอยู่ที่ บ้านโพธิ์แทน  ตำบลโพธิ์แทน อำเภอองครักษ์ จังหวัดนครนายกhttps://thailandtourismdirectory.go.th/th/info/attraction/detail/itemid/21682

ประวัติ
วัดโพธิ์แทน เป็นวัดเก่าแก่อีกวัดหนึ่งของ อำเภอองครักษ์ จังหวัดนครนายก สร้างขึ้นในยุคต้นกรุงรัตนโกสินทร์ เมื่อพุทธศักราช 2450 บนเนื้อที่ 41 ไร่ ที่ บ้านโพธิ์แทน ตำบลบางปลากดในอดีต และในปัจจุบันคือ ตำบลโพธิ์แทน อำเภอองครักษ์ ตามประวัติของ วัดโพธิ์แทน นั้นรู้กันว่า นายเล็ก รักคุณ เป็นผู้น้อมถวายที่ดินเพื่อสร้าง วัดโพธิ์แทน ตลอดจนอุบาสก-อุบาสิกาผู้มีจิตยึดมั่นต่อพระพุทธศาสนาร่วมกันสร้าง วัดโพธิ์แทน ขึ้นมาเพื่อสืบทอดพระพุทธศาสนาให้คงอยู่คู่ผืนแผ่นดินไทยตลอดไปตราบนานเท่านาน โดยมี พระอาจารย์ยอด เป็นผู้รับหน้าที่นำชาวบ้านสร้าง วัดโพธิ์แทน เรื่อยมาด้วยความอุตสาหะวิริยะยิ่ง เพื่อความเจริญก้าวหน้าของอารามแห่งนี้ แม้ว่าในขณะนั้นการเดินทางไป วัดโพธิ์แทน จะยากลำบากเนื่องจากวัดนี้อยู่ห่างไกลความเจริญเพราะห่างไกลหมู่บ้าน แต่รายล้อมรอบด้วยทุ่งนาเพราะวัดนี้ตั้งอยู่พื้นที่ราบลุ่มนั่นเอง จนกระทั่งท่านได้มรณภาพลงในที่สุด จากนั้นได้มีเจ้าอาวาสลำดับมา 3 องค์ จนถึง พ.ศ. 2510 จึงได้มีเจ้าอาวาสนาม หลวงพ่อเกิดhttps://thailandtourismdirectory.go.th/th/info/attraction/detail/itemid/21682http://www.painaidii.com/business/144137/watch-potan-klong-15-26000/lang/t/

พื้นที่
เป็นพื้นที่ราบลุ่มน้ำท่วมถึงมีแม่น้ำไหล่ผ่าน 2 สาย แม่น้ำบางปลากด กับแม่น้ำนอง และมีคลองชลประทานคลอง 31
เขตพื้นที่
ทิศเหนือ ติด ตำบลบ้านพริก อำเภอบ้านนา จังหวัดนครนายกและจังหวัดปทุมธานี
ทิศใต้ ติด ตำบลบางปลากด อำเภอองครักษ์ จังหวัดนครนายก
ทิศตะวันออก ติด ตำบลอาษา,ตำบลทองหลาง อำเภอบ้านนา จังหวัดนครนายก
ทิศตะวันตก ติด จังหวัดปทุมธานี

การเดินทาง
เส้นทางรถยนต์ จากสามแยกไฟแดง 1 ป้อมยามตำรวจ ตรงไปทางโค้งอุโมงค์ ถึงคลอง 29 เลี้ยวซ้ายข้ามสะพานคลอง 29 เข้าตำบลบางปลากด ถึงคลอง 30 ตรงเข้าบ้านคลอง 31 ตำบลโพธิ์แทน 9 กิโลเมตร

รายนามเจ้าอาวาส
 รายนามเจ้าอาวาสวัดโพธิ์แทน ลำดับ ชื่อ ตำแหน่ง วาระการดำรงตำแหน่ง 1. พระอาจารย์ยอด เจ้าอาวาส พ.ศ. 2450 -  2. พระอาจารย์(รอใส่นาม) เจ้าอาวาส ไม่ทราบ 3. พระครูวิมุตยาภรณ์ (เกิด ปริมุตฺโต)https://www.khaosod.co.th/amulets/news_589995 เจ้าอาวาส,เจ้าคณะอำเภอองครักษ์ พ.ศ. 2510 - 31 พฤษภาคม พ.ศ. 2557 4. พระครูอาทรโพธยานุกูล (ประยงค์ ธมฺมวโร) เจ้าอาวาส,รองเจ้าคณะตำบล 31 พฤษภาคม พ.ศ. 2557-11 สิงหาคม พ.ศ. 2561 5. พระสมุห์บัว ฉนฺทโก เจ้าอาวาส 11 สิงหาคม พ.ศ. 2561-ปัจจุบัน
# จังหวัดกาลีมันตันตะวันตก
กาลีมันตันตะวันตก หรือ กาลีมันตันบารัต (; ; แคะ: ; แต้จิ๋ว:) เป็นจังหวัดของประเทศอินโดนีเซีย เป็นหนึ่งในห้าจังหวัดในกาลีมันตัน ดินแดนของประเทศอินโดนีเซียบนเกาะบอร์เนียว เมืองหลวงจังหวัดคือ ปนตียานัก จังหวัดมีเนื้อที่ 147,307 ตารางกิโลเมตร จากข้อมูลสำรวจสำมะโนประชากรปี ค.ศ. 2010 มีประชากร 4,395,983 คน กลุ่มชาติพันธุ์ ได้แก่ ดายัก, มลายู, จีน, ชวา, บูกิส และมาดูรา จากข้อมูลประชากรอย่างเป็นทางการล่าสุดในเดือนมกราคม 2014 มีประชากร 4,546,439 คน ชายแดนของจังหวัดกาลีมันตันตะวันตกโดยทั่วไปติดกับเทือกเขาที่รายล้อมไปด้วยลุ่มน้ำของแม่น้ำกาปูวัซที่ไหลผ่านส่วนใหญ่ของจังหวัด จังหวัดยังมีพื้นที่ติดกับจังหวัดกาลีมันตันกลางทางทิศตะวันออกเฉียงใต้ ติดกับจังหวัดกาลีมันตันตะวันออกทางทิศตะวันออก และติดกับรัฐซาราวักของประเทศมาเลเซียทางทิศเหนือ

จังหวัดกาลีมันตันตะวันตกได้รับการขนานนามว่า "จังหวัดแม่น้ำร้อยสาย" ที่เกิดจากภูมิศาสตร์ของจังหวัดที่มีแม่น้ำน้อยใหญ่นับร้อยที่สามารถใช้ในการเดินเรือได้ มีแม่น้ำหลายสายยังคงแม่น้ำสายหลักในการขนส่งไปยังพื้นที่ห่างไกล เนื่องจากถนนยังไม่สามารถไปถึงได้

แม้จังหวัดกาลีมันตันตะวันตกจะมีพื้นที่ส่วนน้อยติดกับบริเวณทะเล แต่จังหวัดกาลีมันตันตะวันตกยังมีเกาะใหญ่น้อยหลายเกาะ (โดยมากไม่มีผู้อยู่อาศัย)  อยู่กระจัดกระจายบริเวณช่องแคบการีมาตา และทะเลนาตูนาที่มีเขตติดต่อกับหมู่เกาะรีเยา

 หน่วยการบริหาร 
พื้นที่จังหวัดกาลีมันตันตะวันตกแบ่งออกเป็น 12 อำเภอหรือกาบูปาเต็น 2 นครหรือโกตา และ 174 ตำบลหรือเกอจามาตัน

อำเภอ

นคร